到了一定年齡,身邊朋友總會突然接二連三地結婚,不斷收到紅色炸彈的各人只能在祝福的同時,默默心痛自己個荷包,只因出席婚禮的人情數目一直上漲,而人工卻遲遲未見增長。不過,有時俾幾多人情都出自賓客的心意,若然與一對新人關係良好的話,俾多少少都無咁肉赤。一位港女早前在網上發文,指相識多年的好友將於年尾與對象拉埋天窗。結婚原應是喜慶事,奈何新娘竟極厚面皮,不但帖都未派已要求好友準備賀禮,更主動開口要求禮物必須是金器及名牌,引來網民嘩然!
港女好友年尾結婚 未派帖先開口要求送金器
好友結婚當然是喜慶事,若然對方主動開口要求送高價賀禮時,對部分朋友來說絕對是一大壓力。一位港女在討論區上以「新娘要求朋友送金 俾佢做結婚禮物」為題發文,指自己與新娘相識多年,對方準備在今年年尾與對象拉埋天窗,奈何新娘卻極厚面皮,「帖都未派就同大家講買金俾佢」,令發文者十分無奈,苦呻「之前都未試過送呢個價錢嘅禮物俾朋友」、「仲未計擺酒要俾人情」。
揚言有「先買後付」服務 老公疑為1行業筍盤
新娘除了開口要求好友送金器外,更「貼心」地提供1服務,揚言如果她本人「去周XX/六X買到的話」,一眾好友可以「夾番錢俾佢」,意指有「代購」服務,朋友們只需負責出錢即可。最令發文者不解的是,新娘本身在會計公司做核數師,未來老公更是行內「筍盤」,直指對方「已經掘咗個金礦」,不明白為何尚要在好友身上「攞著數」。
另一批朋友負責送名牌 網民勸快絕交
發文者又指自己收到風,得知新娘「叫另一班friend買Chanel定Hermes」,看來這位新娘對賀禮的安排十分周到,早已分配好每批朋友負責送甚麼禮物,包保唔會撞。事件引來網民關注,有網民狠批新娘「呢啲人塊面成呎厚」、「正常係咪應該親戚父母奶奶送」、「佢話要打對龍鳳鈪你又照俾咩,係我連飲都唔會去」,亦有網民教路發文者可以「扮去旅行不在香港」、「無呢啲朋友」、「唔絕交等佢再婚呀?」